Resolusi Déwan Kaamanan PBB nomer 338

Resolusi 338 utawa jangkepé Resolusi Déwan Kaamanan PBB nomer 338 iku sawijining resolusi sing diwetokaké déning Déwan Kaamanan PBB tanggal 22 Oktober taun 1973 sing diusulaké déning Amérika sarékat bebarengan karo Uni Sovyet kanggo mayungi gencatan senjata konflik ing Wétan Tengah kang dikenal minangka Perang Yom Kippur, Perang Oktober utawa Perang Ramelan. Resolusi sing isiné telung pasal iku wiwit efektif rolas jam sawisé diumumaké.

Isi Resolusi
Déwan Kaamanan:

Ngajak, para pihak sing lagi perang supaya nganakaké gencatan senjata lan ngendhegaké aksi militèr ora punjul 12 jam sawisé kaputusan iki, ing posisi sing lagi dikuwasani.
Ngajak, para pihak sing kagandhèng supaya énggal nindakaké resolusi 242 (1967)
Mutusaké, supaya énggal nganakaké négosiasi kanthi diseksèni (diawasi) lan nyiptakaké perdamaian sing adil lan lestari ing Wétan Tengah

Réferènsi

 Uga delengen 
 Perang Yom Kippur
 Perang Enem Dinten
 Konflik Arab-Israèl

 Pranala njaba 

 Text of Security Council Resolution 338  at domino.un.org
 Charter of the United Nations

Kategori:Pasarékatan Bangsa-Bangsa
Kategori:Yom Kippur War